Diari Oficial de la Generalitat Valenciana


Sumari del DOGV 1807, del 18-06-1992 (1992/825168)

ORDRE de 2 de març de 1992, de la Conselleria de Cultura, Educació i Ciència, per la qual convoca subvencions destinades al foment de l'associacionisme esportiu i juvenil.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/02/(2)/dof/vci/html**

### Dades del document

Número de DOGV
:   1807

Data del DOGV
:   18-06-1992

Secció del DOGV
:   DISPOSICIONS GENERALS

Número del document
:   1992/825168


Data del document
:   02-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de març de 1992, de la Conselleria de Cultura, Educació i Ciència, per la qual convoca subvencions destinades al foment de l'associacionisme esportiu i juvenil.  
El foment de l'associacionisme per a la realització d'activitats físico-esportives és un element necessari en una societat democràtica, corresponent als objectius i finalitats reconeguts tant en l?Estatut d?autonomia de la Comunitat Valenciana com en la Llei 10/1990, de l?Esport.  
La Generalitat Valenciana i el Consell Superior d'Esports tenen com a un objectiu bàsic la constitució d'associacions i entitats propiciadores la pràctica esportiva entre els escolars, estudiants i joves, a tal efecte van subscriure el 15 de novembre de 1990 un conveni de cooperació per al foment de l'associacionisme esportiu i juvenil.  
D'altra banda, és voluntat d'ambdues institucions potenciar la promoció esportiva entre els col·lectius amb dèficits més grans per a la pràctica esportiva, recolzant la realització de programes i activitats sobre aquelles matèries.  
En virtut d'això, i d?acord amb les atribucions que em confereix l'article 35 de la Llei de Govern Valencià i el text refós de la Llei de la Hisenda Pública de la Generalitat Valenciana aprovada per Decret Legislatiu de 26 de juny de 1991, del Consell de la Generalitat Valenciana.  
DISPOSE  
Primer  
La Conselleria de Cultura, Educació i Ciència convoca la concessió de subvencions per a programes d'activitats físico-esportives la finalitat de les quals siga el foment de l'associacionisme esportiu i juvenil, per un import màxim de 8.803.200 pessetes amb càrrec a la línia de subvenció 403/000/92.  
La Conselleria de Cultura, Educació i Ciència destinarà almenys el 25% de la quantitat a subvencionar programes dirigits específicament al foment de l'associacionisme esportiu entre la joventut femenina.  
Segon  
Podran sol·licitar aquestes subvencions les associacions de joves, d'alumnes, de pares d'alumnes, de veïns, clubs esportius i altres entitats de caràcter no lucratiu, legalment constituïdes, la finalitat de les quals siga la consolidació d'estructures associatives de caràcter esportiu o, en el cas dels clubs esportius, l?increment del nombre d'associats.  
Les subvencions es destinaran a la realització de programes d'activitats obertes a la participació de la població en general, fora de l?àmbit federatiu, dirigits especialment a:  
- Incrementar la pràctica esportiva de les dones joves,  
- Desenvolupar la pràctica d'activitats físico-esportives en zones i col·lectius amb baix nivell sòcio-econòmic i d'equipaments esportius.  
- Promoure els valors esportius i olímpics: joc net, no discriminació, etc.  
Tercer  
Les entitats interessades tindran a la seua disposició el model de sol·licitud necessari per a formalitzar la petició als serveis territorials de Cultura i Educació de:  
Alacant: C/ Carratalà, 47. Tel. (96) 591 10 41.  
Castelló: Avda. del Mar, 23. Tel. (964) 35 85 61.  
València: C/ Navarro Reverter, 2. Tel. (96) 386 95 60.  
I a la Direcció General d'Esports de la Conselleria de Cultura, Educació i Ciència a València, avinguda de Campanar, 32, tel.: (96) 386 31 78.  
La sol·licitud es completarà amb la descripció del projecte a realitzar, de la manera prevista en l?imprès oficial, acompanyada de la documentació complementària segons estableix l'annex.  
Quart  
Les sol·licituds es faran a través d'instància dirigida a la Conselleria de Cultura, Educació i Ciència i es presentaran als serveis territorials de Cultura i Educació, on seran informades i lliurades a la Direcció General d'Esports, en el termini de 15 dies. La presentació d'instàncies també podrà fer-se als centres d'informació de l'Oficina d'Informació, Iniciatives i Reclamacions de la Generalitat Valenciana, els quals les trametran als serveis territorials.  
Per a les activitats esportives que ultrapassen l?àmbit provincial, les sol·licituds es presentaran al registre general de la Conselleria de Cultura, Educació i Ciència, dirigides a la Direcció General d'Esports.  
En tot cas, les instàncies podran presentar-se per qualsevol dels procediments establerts per l'article 66 de la Llei de Procediment Administratiu.  
Si hi haguessen deficiències en la documentació, es comunicarà l?interessat perquè les repare en el termini de deu dies, amb l'advertiment que, en cas contrari, s'arxivarà l?expedient sense cap més tràmit.  
Cinquè  
El termini de presentació de sol·licituds serà de 30 dies a partir de la publicació d'aquesta ordre, i es limitarà la concessió de subvencions a activitats a realitzar entre l'1 de gener i el 31 de desembre de 1992.  
Sisè  
Per a la concessió de subvencions es valoraran fonamentalment els aspectes següents:  
a) Importància de l'activitat a realitzar, tenint en compte l'interès social i esportiu.  
b) Que el projecte el desenvolupe personal tècnicament qualificat en l?especialitat requerida (llicenciats o diplomats en Educació Física i entrenadors esportius).  
c) Nombre de participants  
d) La incidència del projecte en els aspectes recollits en l'apartat 2 d'aquesta ordre.  
e) Estimació de la despesa en relació amb l?objectiu perseguit.  
f) Proporció, respecte a la subvenció sol·licitada, dels mitjans econòmics propis amb què compta el peticionari: per realitzar el programa.  
g) Qualsevol altra circumstància que col·labore a l?execució i desplegament de la política esportiva.  
Setè  
Per a la selecció de projectes a subvencionar i la fixació de la quantia de cada subvenció es crea una junta d'avaluació, la qual elevarà al Conseller de Cultura, Educació i Ciència la proposta de resolució perquè l'aprove, si escau, i en conseqüència es publique en el Diari Oficial de la Generalitat Valenciana.  
L'esmentada junta la compondran dos representants de la Direcció General d'Esports, els quals actuaran un com a president i l'altre com a secretari, i un per cada servei territorial de Cultura i Educació.  
Vuitè  
Les entitats subvencionades hauran de comunicar, en el moment quan es produesca, qualsevol eventualitat o modificació respecte al desenvolupament del projecte o al pressupost de despeses, i també l?obtenció d'altres subvencions o ajudes per a la mateixa finalitat procedents de qualsevol administració o ens públic.   
L'obtenció d'altres subvencions o ajudes atorgades per altres administracions o ens públics o privats suposarà la modificació de la resolució de concessió quan aquesta supere l?import de les despeses pressupostades.  
Els beneficiaris hauran d'acreditar, abans al cobrament, que es troben al corrent de les obligacions fiscals i front a la seguretat social.  
Novè  
La realització del programa d'activitats per al qual fou concedida la subvenció ser competència exclusiva de l?entitat promotora, la qual haurà de preveure els mitjans humans i materials necessaris per al compliment d'aquell.  
Deu  
Per al lliurament de les subvencions les entitats promotores romandran obligades a presentar davant la Conselleria de Cultura, Educació i Ciència, o als Serveis Territorials d'aquesta, per triplicat exemplar i en el termini màxim de 30 dies des de l'acabament de l'activitat:  
- Memòria explicativa sobre el desenvolupament i conclusió de l'activitat.  
- Certificació expedida pel secretari de l?entitat, amb el vist-i-plau del president, de la despesa realitzada, segons el model facilitat per la Direcció General d'Esports a la qual adjuntaran els justificants originals.  
Onze  
La Conselleria de Cultura, Educació i Ciència es reserva el dret a realitzar un seguiment de les activitats ' subvencionades,- com també a inspeccionar la destinació de la subvenció concedida. L'incompliment del programa, en especial de l?objectiu, i l?ocultació de dades referents al total dels ingressos i despeses obtinguts per l?entitat, podrà ser causa d'anul·lació o reducció de la subvenció.  
Procedirà el reintegrament de les quantitats percebudes i l'exigència de l'interès de demora en els supòsits previstos en la Llei de la Hisenda Pública de la Generalitat Valenciana vigent.  
Dotze  
En totes les publicacions, informació o publicitat pròpia de l'activitat es farà constar que aquesta està subvencionada pel Consell Superior d'Esports, en virtut d'un conveni subscrit entre aquell i la Conselleria de Cultura, Educació i Ciència.  
DISPOSICIONS FINALS  
Primera  
Per tal de possibilitar el desplegament adequat i l?execució del que disposa aquesta ordre, es faculta el Director General d'Esports per dictar les resolucions que calga per aplicar-la.  
Segona  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 2 de març de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Consell Superior d'Esports  
Conselleria de Cultura, Educació i Ciència  
   
amb DNI núm com a president/a i en nom i representació  
de l'entitat   
SOL·LICITE: la concessió d'una subvenció per a la realització del projecte descrit, assumesc totes les responsabilitats que es podran derivar de la realització de l'activitat i sol·licitar les autoritzacions que hi haja establertes per al desenvolupament d'aquella. També em compromet a complir tots els requisits especificats en la normativa vigent aprovada per la Conselleria de Cultura, Educació i Ciència i declare no haver desfigurat la veritat ni amagat informació referent a les dades que consten en aquesta sol·licitud.  
 , d de 199   
Signatura i segell  
CONSELLERIA DE CULTURA, EDUCACIÓ I CIÈNCIA  
Direcció General d'Esports  
Documentació adjunta:  
- Dades generals de l'entitat sol·licitant  
- Pressupost  
- Descripció de l'activitat  
- Altra documentació


Còpia Permalink ELI